Totale alkoholverbod vir motoriste kry momentum | Maroela Media
Totale alkoholverbod vir motoriste kry momentum
Die regering se plan om 'n totale verbod op alkholgebruik vir motoriste in werking te stel, is nog 'n stappie nader.
In die stadium is dit wettig vir motoriste om te bestuur met 'n alkholbloedvlak onder 0.05ml.
Volgens die Sowetan het 'n inter-ministeriële komitee oor alkohol- en dwelmmisbruik, onder leiding van die minister van maatskaplike ontwikkeling Bathabile Dlamini, besluit om 'n voorlegging aan die kabinet te maak dat motoriste geensins alkohol mag gebruik as hulle gaan bestuur nie.
Tiyani Rikhotso, die woordvoerder van die departement van vervoer, sê motoriste minag die huidige alkholperk. Volgens Rikhotso word die meeste ongelukke deur dronkbestuurders veroorsaak. Hy sê die departement ondersteun ook die vooruitsig dat alkohol-advertensies verbied moet word, met die hoop dat dit nie nuwe drinkers gaan "lok" nie.
Lumka Oliphant, woordvoerder van die departement van maatskaplike ontwikkeling, het gesê die voorgestelde wet gaan aan die kabinet voorgestel word, voor die publiek openbare kommentaar sal kan lewer.
Gary Ronalds, die woordvoerder van die Motorvereniging van SA (AA), het aan die koerant gesê vandat 'n totale verbod op alkohol vir motoriste in Brasilië in werking getree het, het dit gelei tot 'n 30% afname in padsterftes en beserings.
Plaasaanval: Twee vas vir moord op Villiers-boer
Ek het geen beswaar hierteen nie.As mense na aan my wil gaan kuier sal ek hulle selfs aflaai en gaan haal.